open-index/open-wikipedia-markdown huggingface dataset:
Fosfat

**Fosfat** er en betegnelse for fosforsyrenes salter og for organiske forbindelser som inneholder fosfatgrupper. Ionet PO43- blir også kalt et fosfat. I de fleste tilfeller menes ortofosforsyrens (alminnelig fosforsyre, H3PO4) salter, for eksempel natriumfosfat Na3PO4, kaliumfosfat og kalsiumfosfat.

Ved delvis nøytralisering av fosforsyren får en hydrogen- eller dihydrogenfosfater. Disse kan reagere med både syrer og baser, mange bufferløsninger inneholder derfor hydrogenfosfater.

## Eksempler
NaH2PO4	Natriumdihydrogenfosfat
Na2HPO4	Natriummonohydrogenfosfat
Na3PO4	Natriumfosfat

Andre fosfater er Poly- og Pyrofosfater.

## Biokjemisk betydning

Fosfatenene har stor betydning for livet da hele stoffskiftet er avhengig av fosfationer. Fosfater tar for eksempel del i oppbygningen av DNA,  RNA, adenosinfosfater (AMP, ADP og ATP) som er biologiske nøkkelmolekyler. I tillegg bygger et fosfat (PO4-) sammen med glyserol og 2 fettsyrer opp fosfolipidene. Lipider som gruppevis utgjør oppbygningen til cellemembranen som omfatter alle eukaryote og prokaryote celler, dobbeltmembranen rundt cellekjernen, og membranen rundt kloroplastene og mitokondriene.

Siden fosfat er så viktig, må stoffet være til stede i alle ledd av næringskjeden, helt fra grønne planter og til rovdyrene. Fosfaten kan frigis gjennom hydrolyse av ATP eller ADT til pyrofosfat (P2O74−, forkortet PPi innen biokjemi) respektive uorganiskt fosfat. Fosfoanhydridbindningene i ATP og ADP og andre nukleoside di- og trifosfater inneholder høye mengder energi som gir dem sin viktige rolle i alle levende organismer.

## Mineraler

Enkelte fosfater finnes naturlig som mineraler. Det vanligste fosfatmineralet er apatitt som også er den viktigste kilden for fosfor i naturen. Se liste over mineraler.
Cubansk peso

**Cubanske pesos** er den offisielle valutaen på Cuba, men på grunn av den spesielle situasjonen landet er i med den kommunistiske økonomien kombinert med USAs handelsblokade er det i praksis to ulike valutaer på Cuba:

#**Cubansk peso** (ISO 4217 kode CUP) er den opprinnelige valutaen. Den brukes stort sett bare av lokalbefolkningen til å kjøpe nødvendige varer. 1 CUP er inndelt i 100 centavos. Denne valutaen kan ikke veksles inn andre steder i verden. 
#**Konvertibel peso** (uoffisiell kode CUC) er den offisielle *turistvalutaen* på Cuba. Her står det «peso» på den ene siden av valutaen og «$» på den andre siden, og tidligere tilsvarte den nøyaktig 1 amerikansk dollar. En fikk ca. 24 cubanske peso for en konvertibel peso. Verdienheten 1 CUC finnes både som mynt og seddel. 1 CUC er inndelt i 100 konvertible centavos. Denne valutaen kan heller ikke veksles inn andre steder i verden. Konvertibel peso har ikke noen offisiell ISO 4217 kode.

Amerikanske dollar (ISO 4217 kode USD) var inntil 14. november 2004 offisiell valuta, men fra denne datoen ble ikke lenger dollaren gyldig betalingsmiddel. Amerikanske dollar kan veksles på større hoteller i landet og det går da 0,9 «konvertible peso» på én dollar.

## Referanser
Guildford (distrikt)

**Guildford** er et administrativt distrikt i Surrey, England. Administrasjonssenteret er byen Guildford.

## Byer og landsbyer

*Guildford
*Onslow

## Eksterne lenker
* Offisielt nettsted
Tak (provins)

**Tak** (ตาก) er en provins i det nordlige Thailand. Provinsen grenser mot Myanmar i vest, og ellers mot naboprovinsene Mae Hong Son, Chiang Mai, Lamphun, Lampang, Sukhothai,Kamphaeng Phet, Nakhon Sawan, Uthai Thani, og Kanchanaburi.

I areal er den med 16&nbsp;406,5 km² den fjerde største landets største provinser, og ligger i et fjellrikt område med lav bosettingstetthet. Befolkningen anslås (2005) til 540&nbsp;000, hvorav en fjerdedel tilhører ulike fjellstammer. Provinshovedstaden heter også Tak.  

Provinsen har flere flyktningleirer for flyktninger fra Myanmar.

## Historie
Provinsen var selvstendig kongedømme før Sukhothai-perioden (dvs før 1238), med høydepunktet i det første århundret e.Kr. På 400-tallet ble hovedstaden flyttet ned til byen Lavo i dagens provins Lopburi. Siden kom området etter krigføring inn i kongedømmet Sukhothai. På 1500-tallet mistet Ayutthayakongedømmet disse vestlige provinsene til Burma, men før dette var kong Taksin tidlig i sin karriere guvernør i Tak-provinsen. Han het opprinnelig Sin, og på grunn av guvernørperioden tok han navnet *Tak-Sin*.

## Geografi og natur
Den kunstige demningen Bumibol (Bumhipol) i Ping-elven danner her innsjøen Khuan Phumiphon. Ping-elven renner gjennom den nordøstlige delen av provinsen etter å ha hatt sitt utspring i Chiang Mai i nord, og renner videre sørover til den inngår i Chay Phraya og renner ut i Siambukten ved Bangkok.

Det er videre en kunstig innsjø (Nam Chon) helt i sør. Provinsen utenom elvedalene består i stor grad av høyslette og fjell som danner en grensen mot Myanmar. Fjellene er skogdekte med rikt dyreliv, inklusive elefant og tiger. Viltreservatet Thung Yai Narasuan inngår sammenhengende i en helhet med naboprivinsen Uthai Thanis viltreservat Huai Kha Khaeng Wildlife Sanctuary, som er Verdensarv. 

I fjellene i vest vokser Kabarktreet, som er et gigantisk tropisk urskogstre på opptil 50 meters høyde. Det vokser også teak og andre eksotiske treslag, og skogsdrift har en viss betydning.

## Samferdsel og økonomi
Riksvei 1 går gjennom provinsen ved hovedstaden Tak, mens riksvei 105 går nordover gjennom provinsen. Det er flyplasser ved Tak og ved Mae Sot i vest nær Myanmar-grensen. mae Sot har daglige flygninger til Bangkok, som ligger 420 km mot sørvest. Riksvei 105 går over grensen til Myanmar her, og ender i kystbyen Moulmein.

Storfehold og dyrking av ris, mais og grønnsaker er hovedlevevei. Det drives også gruvedrift med bryting av edelstener og granitt. Bhumibol-dammen i Sam Ngao kommune er også en populær severdighet. I sør (Umphang kommune) er det naturbasert turisme knyttet til viltreservatene og de mange severdige fossefallene ovenfor Nam Chon-reservoaret.

Loy krathong-festivalen i Tak trekker en god del thailandske innenriksturister og tilreisende.

## Administrativ inndeling
Provinsen Tak består av i alt ni distrikter (*amphoe*), og disse er:

## Referanser




## Eksterne lenker
*
Udon Thani (provins)

**Udon Thani** (**อุดรธานี**) er provins i det nordøstlige Thailand. Den har en befolkning som i 2005 beregnes til 1&nbsp;636&nbsp;000.

Provinshovedstaden heter også Udon Thani.

## Eksterne lenker
*
Fernando de Noronha

**Fernando de Noronha** er et øyrike som ligger i Atlanterhavet, omtrent 354 km fra kysten av Brasil. Det er administrativt en kommune i delstaten Pernambuco. Øygruppen står på UNESCOs liste over verdensarv.

## Historie

Det er uklart hvem som oppdaget øyene først, men det er en kombinasjon av portugisere og spanjoler som hevder å ha gjort dette på 1500-tallet. Navnet *Fernando de Noronha* er portugisisk og mange mener at oppdagelsesreisende Fernão de Loronha skal ha æren for å ha oppdaget disse øyene. På 1700-tallet var det en krig mellom franskmennene, nederlenderne og portugiserne om øygruppen, da dette var sett på som en inngangsport til «Den nye verden», Sør-Amerika. Nederlenderne kapret hovedøya og bygde en borg (fort) på en klippe og en stor mur rundt øya. Idag er det bare ruiner igjen av borgen og muren er nesten helt borte.

### Løvegrotten
I havet under klippen med borgen på ligger det en grotte som lager lyder når vannet går inn og ut. Lydene kommer når vannet presser luften som befinner seg inne i grotten ut av den trange åpningen, og lyden høres ut som en mørk stemme som stønner. Før man forstod hva dette var for noe, var det mange som ble redde når de nærmet seg fra havet. Mange trodde det var sjømonstre. Borgen til nederlenderne ble også brukt som fengsel, og noen fanger ble henrettet ved å bli hengt ned i grotten. Denne merkelige grotten har fått tilnavnet «Løvegrotten», etter brølet den sender ut.

## Dyreliv/sjøliv

Fernando de Noronha er et av de beste stedene i verden for å se delfiner. Det er mange delfiner som holder til i området, og det er spesielt én bukt som har veldig mange delfiner som kommer inn om morgenen for å hvile. Denne har fått tilnavnet Delfinbukten. Om sommeren kommer det inntil 2000 delfiner inn i bukta, mens det i regntiden bare kommer i overkant av 100. Delfinene kommer normalt mellom klokken 5 og halv 8 om morgenen for å hvile. Det er da ikke lov til å bade i bukta, som er fredet for at delfinene ikke skal bli forstyrret. Etter at de har hvilt ut i noen timer, drar delfinene ut igjen på havet. 

Øygruppen er også et godt sted for observasjon av skilpadde, spesielt suppeskilpadder. Disse spiser alger som lever på visse korallrev i havet rundt Fernando de Noronha. Skilpaddene legger egg på en av strendene år etter år. 

Det er også et rikt liv av sjødyr under havoverflaten, takket være vulkanen som er på hovedøya. Bunnen av havet utenfor er dekket av stivnet lava. 

## Demografi
Fernando de Noronha har  innbyggere (2015).

* HDI:  *<small>()</small>*
* BNP: R$  *<small>()</small>*
* BNP per innb.: R$  *<small>()</small>*

## Referanser


## Eksterne lenker
* 
* www.fernandodenoronha.com.br
Verdens økonomiske forum

**Verdens økonomiske forum** er en Genève-basert stiftelse. Stiftelsen arrangerer et årlig toppmøte som samler toppledere i de største bedriftene, noen nasjonale politiske ledere samt en del utvalgte intellektuelle og journalister. Toppmøtet holdes vanligvis i Davos i Sveits og samler omkring 2000 deltakere. Stiftelsen ble etablert i 1971 av Klaus M. Schwab, som er en sveitsisk professor i økonomi. Tidligere Utenriksminister av Norge Børge Brende var forumets President og toppsjef fra 2017 til han trakk seg i 2026 etter omtale i Epstein-filene.

 

I 2005 etablerte VØF fellesskapet Young Global Leaders, etterfølgeren til Global Leaders of Tomorrow, bestående av personer under 40 år fra hele verden og forskjellige fag og sektorer som utviser lederskap.

## Global Shapers
Global Shapers Oslo er en forening som ble stiftet den 23. mai 2013. Foreningen er en lokal gren av Global Shapers Community som er en del av Verdens økonomiske forum. Kronprinsesse Mette-Marit av Norge er grunnlegger av foreningen, den såkalte «Founding Curator». Birgit Skarstein er leder og såkalt «Curator» for foreningen.

## Se også
* Verdens sosiale forum

## Fotnoter

## Referanser


## Eksterne lenker
*
Den gordiske knute

**Den gordiske knute** er navnet på en «uløselig» knute som fantes i Sabazios’ (eller Zevs') tempel i oldtidsbyen Gordion (Gordium) i Frygia i Anatolia. Denne knuten befant seg mellom åket og stanga på en oksekjerre. Etter sigende skal vognen ha tilhørt en frygisk konge ved navn Gordias.

## Legenden
I opphavsmyten til byen Gordion var Gordias en fattig bonde fra Makedonia som var den siste overlevende fra brygernes kongeslekt. Brygerne var et folkeslag på Balkan som utvandret til Anatolia, og etter utvandringen skiftet de navn til frygere. Denne utvandringen skal ha skjedd en gang mellom 1200 f.Kr. og 800 f.Kr. Enkelte hevder at det kan ha skjedd etter at hettittenes kongerike gikk under rundt 1180 f.Kr.

Da en ørn landet på staget til oksekjerra hans tok han det som et tegn på at han en dag skulle bli konge. Ørnen rørte ikke på seg mens han kjørte oksekjerra til oraklet for den frygiske guddommen Sabazios i Telmissus. Ved byporten møtte han en seerske som rådet ham til å ofre til Sabazios. På samme tid var frygernes konge død, og frygerne spurte oraklet om hvem de skulle velge til ny konge. Oraklet svarte at de skulle velge den første mannen som kom opp til templet i en oksekjerre. De valgte da Gordias som kom kjørende med seersken som han i mellomtiden hadde giftet seg med.

Gordias grunnla byen Gordion og gjorde den til Frygias hovedstad. Oksekjerra hans ble bevart i byens akropolis, og dette rettferdiggjorde at byen overtok status som hovedstad etter Telmessos. Åket på oksekjerra ble av Gordias festet med en uløselig knute og legenden sa at den som kunne løse knuten skulle bli hersker over Asia (som på den tid stort sett omfattet Anatolia). Knuten besto helt til makedoneren Aleksander den store invaderte området i 333 f.Kr. Han løste knuten ved å hogge den tvers av med sitt sverd.

Uttrykket «gordisk knute» brukes ofte om vanskelige og øyensynlig umulige problemer som kun kan løses med radikale eller resolutte midler.
Anekdoten er beslektet med historien om Columbi egg.
## Se også
*Valknute

## Referanser


## Kilder
*
* 
* 
* 

## Eksterne lenker
* «Gordisk» i ''Ordbog over det danske sprog''
Chiang Mai (provins)

**Chiang Mai** (**&#3648;&#3594;&#3637;&#3618;&#3591;&#3651;&#3627;&#3617;&#3656;**) er en provins i det nordlige Thailand. Befolkningen anslås (2005) til 1&nbsp;764&nbsp;500.

Provinshovedstaden som også heter Chiang Mai, er en av Thailands viktigste byer og et viktig trafikknutepunkt.

## Geografi og natur
Chiang Mai er med 20&nbsp;107 km² Thailands nest største provins, og ligger i sin helhet i nedbørfeltet til elven Mae Nam Ping, som lengre nede renner ut i Siambukten ved Bangkok. Provinsen omfatter elvedalen og to fjellrekker på hver side av dalen – fjellkjeden Tanen Taunggyi i vest er den lengste og når opp i 1500-1800 meter, fjellkjeden øst for dalen er kortere men når opp i 2000 meter. 

Fjellet Doi Hua Mae Raeng helt i nord er landets høyeste med 2&nbsp;249 moh., mens Doi Luang lengre sør når opp i 2&nbsp;205 meter. 

Det er ingen naturlige, større innsjøer, men elven er demmet opp ved Mae Taeng 50 km nord for Chiang Mai, ved demningen Mae Ngat. I fjellene er det en rekke nasjonalparker: I vestfjellene finner vi parkene Huai Nam Dang og Doi Inthanon, i øst ligger (fra nord mot sør) Si Lanna, Khun Chae, Doi Khuntan, og Mae Ping.

## Samferdsel og økonomi
Riksvei 107 går gjennom elvedalen nord-sør, mens riksvei 11 starter i Chiang Mai og går sørover til bangkok. Deet er jernbaneforbindelse fra Chiang Mai til Bangkok, og en internasjonal flyplass i Chiang Mai.

Turisme er en stor næringsvei, kosnentrert rundt byen Chiang Mai og natur- og trekkingopplevelser i fjellene. Rundt hovedstaden er det godt utbygde turistfasiliteter rundt severdigheter som templene Wat Pa Lan og Wat Phra That Haripunchai, som begge ligger sør for Chiang Mai i den nære naboprovinsen Lamphun. Det dyrkes orkideer og arrangeres elefantsafari og andre naturbaserte aktiviteter nord for Chiang Mai, og her ligger også tempelet Wat Phra That Doi Suthep.

Det drives betydelig jordbruk og skogsdrift i provinsen.

## Administrativ inndeling
Det er 24 distrikter (*amphoe*) i provinsen, og disse er følgende:
#(Mueang) Chiang Mai
#Chom Thong
#Mae Chaem
#Chiang Dao
#Doi Saket
#Mae Taeng
#Mae Rim
#Samoeng
#Fang
#Mae Ai
#Phrao
#San Pa Tong
# San Kamphaeng
# San Sai
# Hang Dong
# Hot
# Doi Tao
# Omkoi
# Saraphi
# Wiang Haeng
# Chai Prakan
# Mae Wang
# Mae On
# Doi Lo

## Referanser




## Eksterne lenker
*
Chumphon (provins)

**Changwat Chumphon** (**<big>ชุมพร</big>**) er en provins ved Siambukten i det sørlige Thailand. Fra nord (med klokken) grenser den mot provinsene Prachuap Khiri Khan, Surat Thani og Ranong. I vest grenser den også mot Burma.

Arealet er 6&nbsp;009 km², og befolkningen anslås (2005) til 512&nbsp;000. Provinshovedstaden heter også Chumphon og har 33&nbsp;522 innbyggere (2005). 

## Geografi og administrativ inndeling

Chumphon ligger langs Siambukten med den sentrale fjellkjeden Tenasserim Range i vest. Helt i sørvest når fjellene opp i 1&nbsp;028 moh. (Khao Man Sao), mens de lengre nord ligger på 400-600 meter. Fjellområdene er delvis dekket av tropisk regnskog.

En åpning i fjellkjeden – Kra-eidet (Isthmus of Kra) – skaper en lavlandsåpning mellom fjellene fra bukten Pak Chan i Andamanhavet og over til Siambukten. I middelalderen ble varer fra skip i Indiahavet fraktet landveien over Kra-eidet og lastet om i Siambukten for å unngå Malakka-stredet.

De åtte distriktene (*amphoe*) i provinsen er:
# (Mueang) Chumphon
# Tha Sae
# Pathio
# Lang Suan
# Lamae
# Phato
# Sawi
# Thung Tako

Størst i utstrekning er Tha Sae, etterfulgt av Phato og Sawi. Størst folketall har hovedstadsdistriktet Chumphon.

## Samferdsel og økonomi
Riksvei 41 (Asian Highway 2) går gjennom provinsen nord-sør, med full motorveistandard. Jernbanen Bangkok-Singapore går også gjennom provinsen langs kysten, med daglige avganger til Bangkok. Provinsen har ingen flyplasser.

Dyrking av bananer er en viktig næringsvei, ved siden av noe turisme langs strandområdene. Viktige turismeområder er, regnet fra nord:
* Ban Mao Beach
* Ko Samet
* Pharadon Phap Beach
* Sai Ri beach
* Arunothai Beach

Det dyrkes også naturgummi, og drives kystfiske i Siambukten. Landbruket består ellers av mye grønnsaks- og krydderdyrking langs kystsletten og i dalene langs elvene Lang Suan (sør) og Rao Ro (nord). 

## Referanser


## Eksterne lenker
*
Aylesbury Vale

**Aylesbury Vale** (også kjent som *Vale of Aylesbury*) er et administrativt distrikt i Buckinghamshire, England. Det har navn etter administrasjonssenteret Aylesbury, som ligger omtrent midt i distriktet. Det ble opprettet 1. april 1974 ved at de eldre distriktene Aylesbury and Buckingham, Aylesbury landdistrikt, Buckingham landdistrikt, Wing landdistrikt og deler av Winslow landdistrikt ble slått sammen. Distriktet dekker et areal på 902,75 km² og hadde 174&nbsp;137 innbyggere i 2011.

Landskapet er flatt, for det meste med leirjord som ble dannet på slutten av siste istid. 

## Byer og landsbyer
*Aylesbury
*Buckingham
*Newton Longville
*Wing
*Winslow

## Referanser


## Eksterne lenker
*
Benjaminprisen

**Benjaminprisen** deles ut hvert år til en skole som har arbeidet godt mot rasisme og diskriminering. Prisen bærer navnet til Benjamin Hermansen, som ble drept 15 år gammel på Holmlia i Oslo i 2001. Drapet var rasistisk motivert.

Prisen deles ut til en skole som arbeider aktivt mot rasisme og diskriminering. Arbeidet skal være preget av:

* Forankring: Skolens arbeid mot rasisme og diskriminering er forankret i skolens langsiktige arbeid
* Involvering: Skolens arbeid mot rasisme og diskriminering involverer alle skolens aktører
* Synliggjøring: Skolens arbeid mot rasisme og diskriminering er synlig i skole og lokalmiljø

Prisen er et diplom, fra 2018,  kroner og en miniatyr av bysten av Benjamin Hermansen som står på Holmlia. Billedhuggeren Ivar Sjaastad har laget skulpturen.

Senter for studier av Holocaust og livssynsminoriteter (HL-senteret) administrerer prisen i samarbeid med Utdanningsdirektoratet.

Juryen består av representanter for Antirasistisk Senter, Likestillings- og diskrimineringsombudet, Sametinget, Utdanningsforbundet, Foreldreutvalget for grunnskolen, Senter for studier av Holocaust og livssynsminoriteter og Elevorganisasjonen. Benjamin Hermansens mor, Marit Hermansen, satt i juryen til hun gikk bort i 2019.

## Mottagere
Følgende er en oversikt over prisvinnere siden første tildeling i 2002:

* 2025 – Sandvika videregående skole i Bærum
* 2024 – Gjøklep ungdomsskole i Holmestrand
* 2023 – Stigeråsen skole i Skien
* 2022 – Selbu ungdomsskole i Trøndelag
* 2021 – Sofienberg skole i Oslo
* 2020 – Glemmen videregående skole i Fredrikstad
* 2019 – Alvimhaugen barneskole i Sarpsborg
* 2018 – Kuben videregående skole i Oslo
* 2017 – Høyland ungdomsskole i Sandnes
* 2016 – Løkenåsen skole i Lørenskog
* 2015 – Sjøvegan videregående skole i Salangen
* 2014 – Uranienborg skole i Oslo
* 2013 – Brandengen skole i Drammen
* 2012 – Greveskogen videregående skole i Tønsberg
* 2011 – Karuss skole i Kristiansand
* 2010 – Hagaløkka skole i Asker
* 2009 – Skullerud skole i Oslo
* 2008 – Sogn videregående skole i Oslo
* 2007 – Skotselv skole i Øvre Eiker i Buskerud
* 2006 – Mandal videregående skole i Mandal
* 2005 – Gommerud skole i Bærum i Akershus
* 2004 – Ila skole i Trondheim
* 2003 – Fjell skole i Drammen i Buskerud
* 2002 – Sunndal videregående skole på Sunndalsøra

## Referanser


## Eksterne lenker
* Om Benjaminprisen på UDIR.no
* Om Benjaminprisen på hlsenteret.no
Chachoengsao (provins)

**Chachoengsao** (ฉะเชิงเทรา) er en provins i det østlige Thailand. 
Provinsen ligger umiddelbart øst for provinsen Bangkok, og er en av de seks provinsene som utgjør metropolen Stor-Bangkok.

Befolkningen anslås (2005) til 669&nbsp;000.

Provinshovedstaden heter også Chachoengsao. 

## Eksterne lenker
*
Eastern and Oriental Express

**The Eastern & Oriental Express** er navnet på et luksuriøst passasjertog som trafikkerer en gang ukentlig (pr. 2005) mellom Singapore og Bangkok - men også forlengelser som omfatter andre destinasjoner i det nordlige Thailand inkludert Chiang Mai står på selskapets rutetabell. Togreisen er et «produkt» som har den sagnomsuste Orientekspressen som forbilde.

Fra Singapores *Keppel Road station* går toget (2005) på onsdager. Ettersom dette er et turisttog, varierer stoppesteder noe. Men ruten er i prinsipp slik:

Singapore – over Johorstredet og inn i Malaysia, stans i hovedstaden Kuala Lumpur – (ekskursjon til Penang) – over grensen til Thailand, via Ban Pong der det gjerne gjøres en avstikker til Kanchanaburi ved elven Kwai (ekskursjon, båttur på elva) – Bangkok.

## Kilder
* The Society of International Railway Travellers: Eastern & Oriental Express Besøkt 8. november 2019
* Fox News: History, glitz on Eastern & Oriental Express train ''(publisert 11, juli 2012)'' Besøkt 8. november 2019

## Eksterne lenker

* Belmond: Eastern & Oriental Express (offisielt nettsted) Besøkt 8. november 2019
Chiang Rai (provins)

**Chiang Rai** (เชียงราย) er den nordligste provinsen i Thailand. Den ligger langs elver som renner ut i Mekong. Provinsen grenser, fra nord mot sør og med klokken, til Myanmar og Laos, og følgende provinser: Phayao, Lampang, og Chiang Mai. Provinshovedstaden heter også Chiang Rai.

Arealet er 11&nbsp;678,4&nbsp;km², og befolkningen anslås (2005) til 1&nbsp;494&nbsp;000. Om lag 12,5 % av befolkningen tilhører nasjonale minoritetsgrupper som det er flere av i det nordlige Thailand.

## Geografi og natur
Provinsen ligger høyt til fjells, gjennomsnittselevasjonen er 580 moh. Den nordlige delen av provinsen tilhører det såkalte *gylne triangel*, grensetraktene med tropisk regnskog, skogsdrift og opiumsdyrking mellom Thailand, Myanmar og Laos, som er preget av lovløshet og grensesmugling. Grensen mot Laos følger Mekongelven.

Doi Luang nasjonalpark i sør er en av Thailands største, og vest for denne løper en fjellrekke rett nord-sør som når opp i 1&nbsp;999 moh. helt i sørvest og ellers løfter seg inntil 1&nbsp;668 meter.

## Samferdsel og økonomi
Riksvei 1 går fra Chiang Rai og sørover til Bangkok, mens riksvei 118 går vestover til Chiang Mai. Det går også en stamvei nordover og inn i Myanmar. Det er en lokal flyplass i Chiang Rai.

Langs Mekong er det god jordbruksmark, og i fjellene drives noe skogsdrift.

## Historie
Etter legenden ble Chiang Rai grunnlagt av kong Mengrai, fordi elefanten hans likte området. Tidligere hadde området i århundrer vært del av kongedømmet Lannathai. Etter at Lannathai ble inkorporert i Thailand forble det en autonom region administrert fra Chiang Mai. Chiang Rai ble en egen thailandsk provins i 1910.

## Administrativ inndeling
Provinsen har i alt 18 distrikter (*amphoe*), som er:

## Eksterne lenker
* Province page from the Tourist Authority of Thailand
* Golden Jubilee Network province guide
Chippiparai

**Chippiparai** eller **thanjavurhund** er en mynde som stammer fra det sydlige India. Indiske kynologer forteller imidlertid at den i sin opprinnelige form er på randen til total utryddelse. Noen mener at chippiparai og paalakanni (ensfarget blek kanni) er en og samme hund, mens andre mener de er to distinkte hunderaser.

## Opprinnelse

Chippiparai er i sin opprinnelse trolig mange hundre år gammel. Som rase har den sitt utspring i det distriktet vi kjenner som Thanjavur i Tamil Nadu, men den skal være nærmest utryddet i sin opprinnelige form.

Dagens chippiparai er derfor ikke nødvendigvis identisk med den opprinnelige hunden, men snarere en moderne krysning der de opprinnelige blodslinjene inngår som et vesentlig element. Det skal fortsatt eksistere noen få ekte chippiparai hunder, men de skal aldri være å se på hundeutstilling. Der florerer i stedet den mer moderne blandingen med samme navn, som skal være forholdsvis tallrik i hjemlandet.

## Beskrivelse
Den moderne varianten av rasen har en kompakt og strømlinjeformet kropp, bygget for fart og hetsjakt på småvilt og hjortedyr.

Chippiparai er ikke særlig stor til mynde å være, men svært muskuløs og spenstig. Mankehøyden ligger normalt på ca. 50–60&nbsp;cm og vekten er omkring 15–25&nbsp;kg. Den skal være svært motstandsdyktig overfor forskjellige klimaforhold og skiftninger i været, og dessuten meget nøysom i kosten. Aksepterte farger på utstilling er hvit og lys brun (fawn), men dette gjelder altså ikke den opprinnelige typen. Den skal være sølvgrå i fargen og ha en korthåret og fin pelsstruktur.

## Bruksområde
Rasen er en dyktig jakthund på småvilt og hjortedyr, men brukes også som vakthund for buskap og eiendeler.

## Atferd
Chippiparai skal være en typisk enmannshund og den er naturlig skeptisk og reservert overfor fremmede. Den er selvstendig og egenrådig, og den passer dårlig som familiehund for folk flest. Den trenger mye mosjon, men lite stell ellers.

## Annet
Rasen anerkjennes av The Kennel Club of India

## Eksterne lenker
* Chippiparai  rasehund.no
Bracknell Forest

**Bracknell Forest** er en enhetlig myndighet i England. Administrasjonssenteret er Bracknell.

Distriktet ble opprettet under navnet *Bracknell district* 1. april 1974, og ble da administrert som en del av Berkshire. 1. april 1998 ble alle distrikter i Berkshire omgjort til enhetlige myndigheter. Bracknell Forest har et areal på 109,39 km² og hadde 113&nbsp;205 innbyggere i 2011.

## Byer og landsbyer
*Binfield
*Bracknell

## Referanser


## Eksterne lenker
*
Centigram

**Centigram** er en SI-enhet for måling av masse.
Symbolet for centigram er **cg**.
Et centigram er lik en hundredel av et gram, som er lik ti milligram.

Centigram brukes sjelden i praksis. Enhetene gram og milligram brukes i stedet.

1 centigram er lik:
* 10 000 mikrogram
* 10 milligram
* 0,1 desigram
* 0,01 gram

Og motsatt:
* 1 mikrogram = 0,000 1 centigram
* 1 milligram = 0,1 centigram
* 1 desigram = 10 centigram
* 1 gram = 100 centigram

## Referanser
Desigram

**Desigram** er en SI-enhet for måling av masse.
Symbolet for desigram er **dg**.
Et desigram er lik en tidel av et gram, som er lik 100 milligram.

Desigram brukes sjelden i praksis. Enhetene gram og milligram brukes i stedet.

1 desigram er lik:
* 100 milligram
* 10 centigram
* 0,1 gram

Og motsatt:
* 1 milligram = 0,01 desigram
* 1 centigram = 0,1 desigram
* 1 gram = 10 desigram
Accra

**Accra** er hovedstaden i Ghana. Byen har  innbyggere (2012) og er landets største by. Accra med omland er landets tettest befolkede område. Byen har et ekvatorialt klima med årlig middeltemperatur på over 29°C. Kjøligste måned er august med 24°C i middeltemperatur.

Accra ble grunnlagt av ga-folket på 1400-tallet som et handelssentrum for handelen med portugiserne som anla et fort der. Byen vokste opp på 1600-tallet rundt tre slavehandelsstasjoner. På 1600-tallet grunnla nederlendere Fort Crevecoeur («Hjertesorgenes festning») der Accra ligger, Ussher Town vokste opp rundt fortet. I nærheten ble Christiansborg reist av Danmark og Fort James av briter. I 1877 erstattet Accra byen Cape Coast som hovedstad for den britiske kolonien Gullkysten. Svensker, nederlendere, franskmenn, briter og dansker kom i løpet av 1600-tallet. 

Etter at det hadde blitt anlagt jernbane inn i landet fra Accra, ble byen det økonomiske sentrum i kolonien, og den er fortsatt Ghanas finanssentrum. Byen ble modernisert tidlig på 1900-tallet og den ble forbundet ved jernbane med handelsbyen Kumasi inne i landet. Selv Accra har ikke noen egentlig havn. Accras viktigste havn ligger ved Tema (der det er en gunstig dypvannskai) 24 km øst for sentrum.

Da Ghana bli uavhengig i 1957 ble Accra sentrum for nasjonalistpartier og frigjøringsbevegelser i andre kolonier. Byen ble etter andre verdenskrig sentrum industrivekst i Vest-Afrika ved siden av Dakar og Lagos.

Man finner spor etter dansk-norske slavehandlere i byen. Den eldste delen av Christiansborg er bevart og er i dag et museum som er åpent for publikum i helgene, mens en nyere del brukes som kontorer av Accra kommune. I byen ligger også National Museum of Ghana og Central Library of Ghana. University of Ghana ligger i Legon, omkring 13 km nord for Accra.

Mot vest finner man fyrtårnet James Fort Lighthouse, James Fort og Ussher Fort. Begge fortene er kjent for å huse slaver før de ble sendt til Amerika. Videre innover finner man minneparken Nkrumah Memorial, til minne om den første presidenten i det frie Ghana. 

Den viktigste flyplassen er Kotoka internasjonale lufthavn. 

## Vennskapsbyer
* Washington, D.C., USA
* Chicago, USA
## Referanser
Cape Coast

**Cape Coast** (tidl. portugisisk navn *Cabo Corso*) er en by i Ghana, ved Guineabukta. Den ligger rundt 165 kilometer vest for Accra og er hovedstad for regionen Central. Byen hadde .

## Historie
Byen ble opprinnelig grunnlagt av portugiserne på begynnelsen av 1600-tallet som en handelsstasjon. Det ble først bygget et handelsfort og byen vokste fram rundt dette fortet. Portugiserne handlet opprinnelig med Ashanti og andre folkegrupper om gull, jordbruksvarer og liknende. Senere utviklet Cape Coast seg til en av de sentrale handelsstasjonene for slavehandel. Senere ble byen overtatt av nederlenderne, som bygde ut fortet til et slott i 1637. Slottet ble bygget ut ytterligere av svenskene i 1652 og erobret av britene i 1664. Danmark-Norge kontrollerte også Cape Coast en periode. Britene brukte Cape Coast som sitt hovedsete for sine Gullkystoperasjoner, før de i 1877 gjorde Accra til hovedstad for Gullkysten. Cape Coast Castle er fremdeles bevart i byen og står nå på UNESCOs liste over verdensarven. Et annet fort fra 1820, Fort William, ligger på en høyde over byen.

## Referanser


## Eksterne lenker
* 
* Universitetet i Cape Coast
* Reiseguide for Cape Coast
Dekagram

**Dekagram** er en SI-enhet for måling av masse.
Symbolet for dekagram er **dag**.
Et dekagram er lik ti gram, som er lik en hundredel av et kilogram.

Dekagram brukes sjelden i praksis. Enhetene gram og kilogram brukes i stedet.

1 dekagram er lik:
* 10 000 milligram
* 1 000 centigram
* 100 desigram
* 10 gram
* 0,1 hektogram
* 0,01 kilogram

Og motsatt:
* 1 milligram = 0,000 01 dekagram
* 1 centigram = 0,00 1 dekagram
* 1 desigram = 0,01 dekagram
* 1 gram = 0,10 dekagram
* 1 hektogram = 10 dekagram
* 1 kilogram = 100 dekagram
Hektogram

**Hektogram** er en SI-enhet for måling av masse. Symbolet for hektogram er **hg**. Et hektogram er lik hundre gram, som er lik en tidel av et kilogram.

Hektogram brukes blant annet til å angi vekten på matvarer, som for eksempel pålegg i løsvekt, muntlig ofte omtalt i kortformen «*hekto*».

1 hektogram er lik:
* 100 000 milligram
* 10 000 centigram
* 1 000 desigram
* 100 gram
* 10 dekagram
* 0,1 kilogram

Og motsatt:
* 1 milligram = 0,000 01 hektogram
* 1 centigram = 0,000 1 hektogram
* 1 desigram = 0,001 hektogram
* 1 gram = 0,01 hektogram
* 1 dekagram = 0,1 hektogram
* 1 kilogram = 10 hektogram

## Referanser
Holmlia

**Holmlia** ligger helt syd i Oslo i bydelen Søndre Nordstrand og er blant Oslos største og nyeste drabantbyer/boligstrøk. 

Området består av omkring 4500 leiligheter med til sammen over 12000 beboere og ble hovedsakelig utbygd i 1980-årene. 

Den første innflyttingen i forbindelse med drabantbyutbyggingen skjedde høsten 1980 på Sloreåsen. 

Navnet stammer fra Holmlia stasjon, med samme navn på Østfoldbanen, som igjen er konstruert av gården Holm kombinert med husmannsplassen Lia. Det første forslaget, *Holm stasjon*, ble avvist av Jernbaneverket fordi Vestfoldbanen allerede hadde en Holm stasjon
 
Holmlia har en sentral beliggenhet ca. én mil fra bysentrum. Det tar ca. 13 minutter med tog til Oslo S. 
Stasjonsområdet med trappen er tegnet av NSB Arkitektkontor v/ Arne Henriksen. Prosjektet mottok Houens fonds diplom for 1988. Den nye Holmlia stasjon, som ble anlagt noen hundre meter nord for den gamle stasjonen, ble tatt i bruk i juni 1982.

## Befolkning
Gjennomsnittsalderen til Søndre Nordstrands beboere er lav. Nesten halvparten av beboerne er under 30 år, og ca. 27% er barn under 15 år. Holmlia er et av de mest internasjonale strøkene i Norge og representerer mange ulike nasjonaliteter.

Holmlia har et bredt fritidstilbud for barn og ungdom. Blant annet:

* Søndre Aas Gård 
* Fritidsklubb (kommunal)
* Holmlia Sportsklubb
* Organisert idrett (Taekwon-Do, brasiliansk jiu-jitsu og minst en annen sportsklubb) 

Holmlia Idretts- og svømmehall – er kommunal og åpent for både barn og voksne.

## Holmlia senter
Senteret ble åpnet i desember 1982. Området foran Holmlia senter er knutepunkt for flere bussruter. Senteret består av flere bygninger rundt en åpen plass og har et utvalg butikker som dagligvarehandel, Vinmonopol, bokhandel, blomsterbutikk. 

November 2021 åpnet nye Holmlia senter.

## Søndre Aas gård
Søndre Aas Gård og Miljøsenter ligger i Rosenholmveien 11 og er en miljøgård for barn og voksne. Gården ble overtatt av Oslo kommune i 1970, og planen var at det skulle bygges boliger på området. Ansatte ved Ungdomskontoret grep fatt i saken og det ble etter hvert et levende miljø på gården. 


Fil:Stabburet på Søndre Aas Gård.JPG|Stabburet. Her er det kafe med servering av vafler o.a.
Fil:Søndre Aas Gård 1.JPG|Oversiktsbilde med hestene i forgrunnen
Fil:Søndre Aas Gård 2.JPG|Våningshuset
Fil:Søndre Aas Gård 3.JPG|Hus på gården
Fil:Søndre Aas Gård 5.JPG|Her holder hønsene til
Fil:Sondre Aas Gard 2021.jpg|Gården i 2021


## Se også
* Holmlia kirke
* Holmlia ungdomsskole
* Holmlia holdeplass
* Bydel Søndre Nordstrand
* Holmlia-drapet

## Referanser

## Litteratur
* Stiftelsen Holmlia Nærmiljø
* Stiftelsen Holmlia Nærmiljø, nr.3 sept. 2009 (Papirform)
* Nordskrenten borettslag – Om Holmlia

## Eksterne lenker
* 
* Holmlia senter
* Historisk turtips på Holmlia
* Kunstvandring på Holmlia
Summetone

**Summetone** er et telefonisignal som brukes til å indikere overfor brukeren at linja er i orden og telefonsentralen er klar til å motta nummer. Sentralen har oppfattet at røret er tatt av og har koblet til en summetonesender og siffermottakere for sifferpulser (fra fingerskive) og tonesignalmottaker (fra tastatur med * og #).
Tonene avbrytes straks sentralen oppfatter første siffer. Dersom abonnenten ikke gir inn noe siffer, vil sentralen etter ca. 2 minutter koble ned og parkere forbindelsen. Abonnenten får da opptattsignal direkte fra linjekretsen i sentralen og siffermottakere og velgere frigjøres. Parkeringstilstanden oppheves ved at abonnenten legger på.

Summetonen kom som et resultat av automatiseringen av telefonsentralene. Med manuelle sentraler svarte ekspedienten på sentralen. I de første automatsentralene fikk abonnenten ingen indikasjon og ble forvirret – «er alt i orden, har jeg forbindelse?» 

Summetonen har variert over tid og mellom de enkelte land. Enkelte har modulerte toner, andre summetoner ble hentet direkte ved nedtransformering fra lysnettet, noe som i Norge ville ha gitt en frekvens på 50Hz.

I de fleste europeiske land (herunder Norge) er tonen nå 425Hz. 

*Opptatt-tone* er en avbrutt tone på 425Hz og indikerer at anropt abonnenent er opptatt eller at det ikke finnes ledige linjer frem til abonnenten. 

*Ringetonen* en avbrutt tone som indikerer at apparatet hos tilringt abonnent ringer.

Summetonen kan i tillegg ha mange nyanser av avbrudd for å indiker forskjellinge meldinger til abonnenten:
* PABX-summetone (interntsummetone i hussentral)
* melding venter
* sperr i nettet

425Hz ligger nær kammertonen på 440Hz. Det sies at erfarne musikere kan stemme etter summetonen.

I moderne mobiltelefoner brukes ikke summetone. Her er det et display der en normalt kan se om telefonen er i orden og tilknyttet et mobilnett. Abonnenten taster nummeret og «send-tasten». Tonen brukes imidlertid som før til ringetone, opptattone osv.

## Eksterne lenker
* World PSTN Tone Database - Dial tones
Kaikadi

**Kaikadi** er ei indisk mynde som minner litt om whippet, men den skal ikke være en slektning. Likheten har trolig kun med størrelse å gjøre. Noen hevder at det er en god del terrierblod i denne hunden, men man vet egentlig ingen ting om opphavet.

## Opprinnelse og alder
I sin opprinnelige form skal rasen være utdødd, men det eksisterer fortsatt hunder under denne betegnelsen i India. Navnet har den fått etter en nomadisk stamme (samme navn) som lever i Maharashtra-området. Også språket dette folket snakkes kalles kaikadi. Trolig er dagens hunder en krysning mellom den nå utdødde mynden og andre raser (som terrier).

## Utseende, anatomi og fysikk
Kaikadi har ei mye rettere overlinje enn whippet, nesten som en azawakh. Fargene kan være hvit, gyllenbrun eller sort sies det.

Den er liten til mynde å være, med en mankehøyde på maksimalt ca. 40 cm, noe som forsterket intrykket av at denne mynden kanskje ikke er en ren mynde, men en blanding. Pelsen er trolig lang eller semi-lang, for det fortelles at den trenge ganske mye vedlikehold.

## Bruksområde
Kaikadi skal være en meget god vakthund, men er trolig i sin opprinnelse avlet for hetsjakt på småvilt.

## Lynne og væremåte
Kaikadi er voktsom og skeptisk og ikke så rent lite sky overfor fremmede, men sies å være lojal og hengiven overfor de den regner som en del av flokken.
HG

**Hg** og **hg** kan sikte til:
* Kvikksølv &ndash; grunnstoff med kjemisk symbol **Hg**.
* Hektogram (**hg**) &ndash; 100 eller 102 gram.
* Hadeland Glassverk
NG

**NG**, **Ng** og **ng** kan referere til:

## Ord
*En romanisering av det vanlige kinesiske slektsnavnet Huang 黄
*En romanisering av det vanlige kinesiske slektsnavnet Wu 吴

## Forkortelser
* *[[Norske Gaardnavne]]* (**NG**), et bokverk om de gamle matrikkelgårdene i Norge.
* Nanogram (**ng**) &ndash; 10-9 gram.
* Nigeria (NG) (ISO 3166-1-kode).
* «Nokså godt» (Ng), var nest dårligste karakter i det gamle karaktersystemet for grunnskolen eller tredje dårligste karakter og laveste ståkarakter i det gamle karaktersystemet for realskolen og gymnaset.
* RELAX NG, xml-skjemaspråk.
* Nasjonalgalleriet i Oslo
Wilhelmshaven

**Wilhelmshaven** er en by i Niedersachsen, Tyskland, med ca. 81&nbsp;000 innbyggere. Det er en av den tyske marinens viktigste marinebaser. Dessuten ligger en rekke forskningsinstitusjoner innen havgeologi, -biologi og fugleforskning her.

## Historie

Området som idag utgjør byen ble kjøpt av den prøyssiske stat fra storhertugdømmet Oldenburg i 1853, som støttepunkt for den prøyssiske marine ved Nordsjøen. Havneanlegget ble bygget fra 1856. Byen fikk sitt navn den 17. juni 1869, da den ble oppkalt til ære for kong Wilhelm av Preussen. 

Som følge av Loven om Stor-Hamburg ble byen 1. april 1937 slått sammen med den oldenburgske byen Rüstringen. I 1938 ble bygrensene utvidet ytterligere, da kommunen Kniphausen ble innlemmet i Wilhelmshaven. 

Under andre verdenskrig ble byen sterkt skadet, og  flyktninger fra Øst-Tyskland kom til byen.

## Politikk

Byen fikk bystatus i 1873 og dermed sin egen borgermester. Siden 1919 er den en såkalt kretsfri by, og dermed fikk borgermesteren tittelen overborgermester.

**Borgermestre og (fra 1919) overborgermestre**
*1873: von Norden, kommissarisk borgermester
*1874–1879: Julius Nakszynski, borgermester
*1879–1881: Rudolf Schwanhäuser, borgermester
*1881–1883: Fritz Feldmann, borgermester
*1884–1896: Friedrich Oetken, borgermester
*1886–1906: Dr. Hans Ziegner-Gnüchtel, borgermester
*1906–1933: Emil Heinrich Bartelt, borgermester, fra 1919 overborgermester
*1933–1937: Carl Renken, overborgermester
*1937–1945: Dr. Wilhelm Müller, overborgermester
*1945: Dr. Friedrich Paffrath, kommissarisk overborgermester
*1945–1952: Reinhard Nieter, overborgermester
*1952–1953: Arthur Raschke, overborgermester
*1953–1955: Dr. Friedrich Peters, overborgermester
*1955–1956: Rudolf Onken, overborgermester
*1956–1961: Reinhard Nieter, overborgermester
*1961–1972: Johann Janssen, overborgermester
*1972–1976: Arthur Grunewald, overborgermester
*1976–1981: Eberhard Krell (SPD), overborgermester
*1981–1986: Hans Janssen (CDU), overborgermester
*siden 1986: Eberhard Menzel (SPD), overborgermester

Wilhemshaven har følgende vennskapsbyer: Vichy i Frankrike (fra 1965), Norfolk i USA (fra 1976), Dunfermline i Skottland (fra 1979), Tsingtao i Kina (fra 1992) og Bad Harzburg i Tyskland (fra 1988).

## Bilder


Kaiser Wilhelm Brücke.JPG|Kaiser-Wilhelm-Brücke (keiser Wilhelm-broen)
Grünstrand.JPG|Sydstranden
Christus-_und_Garnisonkirche,_Wilhelmshaven.jpg|Garnisonskirken i Wilhelmshaven


## Referanser


## Eksterne lenker
*
Uttaradit (provins)

**Uttaradit** (อุตรดิตถ์) er en provins 490 km nord for Bangkok i det nordlige Thailand. Den grenser til Laos i øst, og ellers med klokken til naboprovinsene Sukhothai, Phrae, Nan, og Phitsanulok.

Befolkningen anslås (2005) til 511&nbsp;100, mens arealet er 7&nbsp;838,6&nbsp;km². Provinshovedstad er byen Uttaradit som ligger helt vest i provinsen. 

## Geografi og natur
Provinsen ligger i dalen og nedbørsområdet til en del av Nan-elven (Mae Nam Nan), som har sitt utspring og mesteparten av sitt løp i den nordlige naboprovinsen Nan. Nordvest i provinsen er Nan oppdemmet av Siritik-demningen, som skaper den 250&nbsp;km² store kunstige Sap-Neua-sjøen Thaleh Sap Neua. 

Nord og sør for elven løper to fjellkjeder, som når 1&nbsp;465&nbsp;moh i nordvest (Doi Phaya Fo), og 1&nbsp;564 meter i sørøst (Khao Mun Ram). Langs østgrensen mot Laos løper Luang Prabang-fjellene. I elvedalen når enkelte høysletter opp i drøye 1&nbsp;000 meter. 

Provinsen har bare en liten nasjonalpark helt i øst – Sok Yai. Det er tropisk regnskog og fjellskog i fjellene, særlig i øst. det er innslag av både lauvskog og barskog, i høydene med bestander av fjellgeit og hare.

## Historie
Uttaradit er et eldgammelt handelssted på Nan-elven. I Sukhothai-perioden 1238-1438 bestod provinsen av en rekke bystater som var kontrollert av kongen av Sukhothai. Uttaradit har vært omstridt i flere hundreår mellom 1350 og 1767 i rivalisering mellom Ayutthaya-riket og Burma. På 1700-tallet tok herskeren av Phichai kontroll over området og frigjorde det fra burmeserne.

## Samferdsel og økonomi
Riksvei 11 går gjennom provinsen nord-sør, på vei fra Chiang Rai til Bangkok. Også jernbaneforbindelsen Chiang Mai-Bangkok går gjennom provinsen parallelt med riksveien. Det er en lokal, mindre flyplass ved Uttaridit.

Den dominerende næringsveien og inntektskilden har i århundrer vært skogsdrift etter treslaget teak. Foruten landbruk har provinsen en del turisme, knyttet til naturopplevelser og templene Wat Phrayuon Budhabathyukol, og Wat Thatanon. I Laplae-kommunen har tempelet Wat Phra Thaen Sila At en laterittblokk som dyrkes religiøst av lokale tilreisende buddhister, under henvisning til at Buddha selv hadde søkt opplysning her ved denne steinblokken.

## Administrativ inndeling
Provinsen er delt i ni distrikter (*amphoe*), som i sin tur er videre inndelt i 67 underdistrikter (*tambon*) og  562 landsbyer utenom byene (*mubaan*). De ni distriktene er:

## Referanser




## Eksterne lenker
*
Western (Ghana)

**Western Region** er en av seksten administrative regioner i Ghana. Regionen hadde  innbyggere ved folketellingen i 2021. Administrasjonssenteret i regionen er Sekondi-Takoradi. Regionen Western er videre inndelt i 14 distrikter.

Regionen ble i 2019 delt i to, da den nordlige delen ble skilt ut som den nye regionen Western North.

Regionen dekker et område som strekker seg fra grensen mot Elfenbenskysten i vest inn til Central Region i øst. Den inkluderer landets sørligste punkt, Cape Three Points. Regionen har Ghanas største regnmengde, frodige skoger og fruktbar landbruksjord. Det finnes flere gullgruver. 

Kulturelt domineres regionen av nzema, en gren av akan-kulturen. De viktigste afrikanske språkene er fante og nzema. Kristendom er viktigste religion, men tradisjonell fetisjkult er også utbredt.

Kwame Nkrumah, Ghanas første statsoverhode, ble født i Nkroful i Western Region. Han arbeidet i 1930-årene som lærer i Axim.

De viktigste elvene er Ankobra, Pra og Tana. Sistnevnte markerer over en strekning den vestlige riksgrensen. 

Regionen er kjent for landsbyen Nzulezo, som er bygget på stokker og plattformer over vann. Ankasa verneområde er et beskyttet naturområde. Det finnes flere fort bygget av forskjellige europeiske koloniherrer fra 1512 og utover. 

## Byer og landsbyer
*Axim
*Elubo
*Nkroful
*Nzulezo
*Sekondi-Takoradi

## Referanser
Birkenau

**Birkenau** kan sikte til flere ting:

* Det tyske navnet på den polske byen **[[Brzezinka]]**.
* Dødsleiren under andre verdenskrig &ndash; og del av konsentrasjonsleiren **[[Auschwitz]]** &ndash; i nærheten av Brzezinka.
Nord-Lenangen

:*Denne artikkelen er om bygda. For fjorden se [[Nord-Lenangen (fjord)]].*
**Nord-Lenangen** (kvensk: *[[Kvenske stedsnavn (Lyngen)|Itarivuono]]*) er ei bygd på østsida av fjorden Nord-Lenangen ved Ullsfjorden i Lyngen kommune i Troms. Bygda er en del avLyngsalpan og ligger 10 mil nordøst for Tromsø (vei), 1,5 time med hurtigbåt.

Nord-Lenangen er et tradisjonelt fiskevær. Tidligere har det vært et fiskebruk og en rekefabrikk i bygda. Fiskebruket ble lagt ned etter lang tid med dårlige tider og kraftig modernisering i fiskeindustrien. I tillegg kom det mange nye krav til strukturen i fiskenæringen både på land og på sjøen. Rekefabrikken var den mest lønnsomme delen av konsernet *Uniprawns*, men etter en vanskelig investering konsernet gjorde på Skjervøy ble konsernet overtatt av andre eiere som valgte å legge ned fabrikken i Nord-Lenangen.

Mellom bygda og Lyngenfjorden i øst ligger det høyeste fjellet i Nordlenangen, Tverrbakktinden (1390 moh), og fjellene Synbakktinden (ca. 1130 moh), Hattetinden (ca. 1330 moh) og Storgalten (1219 moh). 

## Eksterne lenker
* lenangen.com - informasjonsside om Lenangen i Ytre Lyngen
* En perle ute i havgapet. Omtale av bygda i Troms folkeblad 31.05.2012
* Lyngen havfiske & tursenter 
* Lyngstuva. Turbeskrivelse på godtur.no
* Arnenga. Turbeskrivelse på godtur.no
Elghund

**Elghund** er en fellesbetegnelse for en type hund som tradisjonelt har vært brukt av befolkningen i Fennoskandia til å assistere jegere under elgjakt og annen storviltjakt. Hundetypen refereres også til, i bredere forstand, som **storvilthund**. Fédération Cynologique Internationale (FCI), som i Norge er representert ved Norsk Kennel Klub (NKK), klassifiserer elghundene i gruppen nordiske spisshunder.

## Om elghundbegrepet
Da NKK ble stiftet i 1898 fikk Norge et nasjonalt stambokregister. Det førte etter hvert til dannelsen av en rekke spesialklubber. De to norske hunderasene, norsk elghund grå og norsk elghund sort, som tidligere gikk under fellesbegrepet **dyrehunder** og hver for seg ble kalt henholdsvis *grå dyrehund* og *sort dyrehund*, fikk i 1901 (for første gang) egne rasestandarder. Rasestandardene ble riktig nok ikke offisielt antatt før i 1905, men etter dette sluttet folk gradvis (i takt med utviklingen av elgstammen og betydningen av elgjakten) å bruke dyrehundbegrepet, til fordel for elghundbegrepet.

Elghundbegrepet har trolig sammenheng med elgstammens eksplosive populasjonsutvikling på 1900-tallet. Det førte til at disse hundene i økende grad ble benyttet til elgjakt, selv om norsk elghund sort holdt på å dø ut på 1950-tallet, til tross for at den var den mest populære av dem tidlig på 1900-tallet.

I Fennoskandia kollapset elgstammen på 1700-tallet, trolig som følge av den enorme ulvestammen som da fantes her, og et stigende jaktpress fra en økende befolkning. På den tiden fanget man helst elg og annet storvilt i fangstgraver. Da elgpopulasjonen kollapset gikk det også nedover med hundeholdet, siden det ikke lenger var bruk for dem. Midt på 1800-tallet var det derfor en viss risiko for at de tradisjonelle dyrehundene kunne dø ut. Da den nye jaktloven kom i 1863 ble det forbudt med fangstgraver i Norge, samtidig som myndighetene lanserte sin utryddelseskampanje for ulv og mer moderne våpen var tilgjengelige. Dette førte til at elgstammen på nytt begynte å vokse, sammen med interessen for elgjakt og elghunder.

## Storvilthunder
### Tradisjonelle elghunder
Nedenfor følger i alfabetisk rekkefølge de ni mest populære elghundrasene i Norden. (Kilder: Norsk Kennel Klub, Svenska Kennelklubben og Suomen Kennelliitto-Finska Kennelklubben)

* Hälleforshund
* Jämthund
* Karelsk bjørnehund
* Norsk elghund grå
* Norsk elghund sort
* Russisk-europeisk laika
* Svensk hvit elghund
* Vestsibirsk laika
* Østsibirsk laika

### Treskjellende storvilthunder
Treskjellende spisshunder har også ofte gode egenskaper som elghunder.

* Finsk spets
* Karelsk-finsk laika
* Norrbottenspets
* Norsk buhund

## Se også
* Laikaer